
บทคัดย่อ
โครงงานนี้มีวัตถุประสงค์เพื่อสร้างและพัฒนานวัตกรรมอุปกรณ์รวมแสงแบบกระจกสะท้อนแสง 2 ด้าน (VTrough Concentrator) ในงบประมาณประหยัด เพื่อเพิ่มสมรรถนะการผลิตไฟฟ้าให้แก่แผงโซลาร์เซลล์ชนิดโพลีคริสตัลไลน์ โดยมุ่งเน้นการ วิเคราะห์หา มุมกางกระจก (Trough Wall Angle) ที่เหมาะสมที่สุดตามทฤษฎีของ Hollands และหลักการทางเดินแสง (Ray Tracing) เพื่อให้รังสีสะท้อนตกกระทบหน้าแผงได้สูงสุด วิธีการ ดำเนินงาน ประกอบด้วยการออกแบบโครงสร้างที่ปรับมุมกระจกได้อย่างอิสระโดยใช้ สติกเกอร์เงินเงาเป็นตัว สะท้อนแสง การทดลองแบ่งเป็น 2 ส่วน คือ การทดสอบด้วยเครื่องจำลองแสงอาทิตย์ (หลอดไส้ 200 วัตต์) และ การทดสอบภาคสนามด้วยแสงอาทิตย์จริง โดยทำการวัดค่ากระแสไฟฟ้าลัดวงจร (Isc) และแรงดันไฟฟ้าขณะเปิด วงจร (Voc) ที่มุมกาง กระจกช่วง 55, 60, 65, 70 และ 75 องศา ผลการศึกษา พบว่ามุมกางกระจกที่ให้ประสิทธิภาพสูงสุดจากการทดลองทั้งสองรูปแบบคือ 60 องศา ในการทดสอบกับแสงอาทิตย์จริง ณ มุม 60 องศา สามารถเพิ่มค่ากระแสไฟฟ้าลัดวงจร (Isc) จาก 0.258 แอมแปร์ ในสภาวะปกติ เป็น 0.284 แอมแปร์ คิดเป็น อัตราส่วนการรวมแสงจริง (CReff) เท่ากับ 1.10 หรือเพิ่มขึ้นประมาณร้อยละ 10 อย่างไรก็ตาม เมื่อเปรียบเทียบ กับอัตราส่วนการรวมแสงเชิงเรขาคณิตตามทฤษฎี (CRgeo) ที่ 2.914 พบว่ามีประสิทธิภาพเชิงแสง (Optical Efficiency: OE) เพียงร้อยละ 37.78 ซึ่งต่ำกว่าค่ามาตรฐานทางทฤษฎี (ร้อยละ 82-92) ข้อสรุป จากการวิเคราะห์ตามสมการของ Hollands ระบุว่าที่มุม 60 องศา ความยาวแผ่นสะท้อนที่เหมาะสมควรเป็น 51 เซนติเมตร แต่แผ่นสะท้อนที่ใช้จริงมีความยาวเพียง 30 เซนติเมตร (ความคลาด เคลื่อนร้อยละ 41.2) ส่งผลให้รังสีสะท้อนบางส่วนไม่ตกกระทบหน้าแผง โครงงานนี้จึงพิสูจน์ให้เห็นว่าการติดตั้งอุปกรณ์รวมแสงช่วยเพิ่มการ ผลิต ไฟฟ้าได้จริง แต่ประสิทธิภาพจะขึ้นอยู่กับความสอดคล้องระหว่างความยาวแผ่นสะท้อนและมุมกางกระจกตาม หลักเรขาคณิตเป็น สำคัญ คำสำคัญ: โซลาร์เซลล์ชนิดโพลีคริสตัลไลน์, มุมกางกระจก, อุปกรณ์รวมแสงแบบวี-ทรู, อัตราส่วนการรวมแสง


1. บทนำ
           พลังงานเป็นปัจจัยพื้นฐานสำคัญในการตอบสนอง ความต้องการขั้นพื้นฐานของมนุษย์ และเป็นปัจจัยในการ ผลิตในภาคธุรกิจและอุตสาหกรรม โดยเฉพาะอย่างยิ่ง เกษตรกรประสบปัญหาด้านการผลิตพลังงานจากแผง โซลาร์ เซลล์ที่ไม่เพียงพอต่อความต้องการใช้งาน เช่น การสูบน้ำ หรือใช้งานในฟาร์ม เกษตรกรมีความต้องการ พลังงานที่มาก ขึ้นและต้องการประหยัดค่าใช้จ่าย เนื่องจากการใช้พลังงาน ไฟฟ้าจากการไฟฟ้าไม่สะดวกและมีค่าใช้จ่ายต่อเนื่องสูง แสงอาทิตย์ถือเป็นพลังงานสะอาดที่สามารถนำมาใช้และ เปลี่ยนเป็นไฟฟ้าได้ด้วยแผงโซลาร์เซลล์ซึ่งเป็นพลังงาน ทดแทนที่มีศักยภาพสูงในประเทศไทย พลังงานแสงอาทิตย์ ในประเทศไทยนั้นมีศักยภาพที่สูง โดยมีความเข้มรังสีเฉลี่ย ตลอดทั้งปีประมาณ 17.6 ถึง 20 เมกะจูลต่อตารางเมตรต่อ วัน อย่างไรก็ตาม ปัญหาหลักของเกษตรกรในการ ใช้แผง โซลาร์เซลล์คือ ประสิทธิภาพการผลิตไฟฟ้าที่มักไม่เพียงพอ ต่อความต้องการใช้งานจริง ในขณะที่การเพิ่ม จำนวนแผง โซลาร์เซลล์ต้องใช้เงินลงทุนสูงและพื้นที่ติดตั้งจำนวนมาก คณะผู้วิจัยจึงสนใจการใช้ตัวรวมแสงแบบรางวี (V-Trough Concentrator) โดยการติดตั้งกระจกเงาสะท้อนแสง ขนาบ ข้างแผงโซลาร์เซลล์เพื่อเพิ่มความเข้มรังสีตกกระทบ เป็น นวัตกรรมที่สามารถเพิ่มปริมาณรังสีตกกระทบหน้า แผงได้ โดยตรง ทฤษฎีระบุว่าการติดตั้งกระจกสะท้อนแสงสามารถ เพิ่มกำลังไฟฟ้าได้เฉลี่ยร้อยละ 20 ถึง 25 แต่ ความสำเร็จนี้ ขึ้นอยู่กับความแม่นยำของ มุมกางกระจก (Trough Wall Angle) และ มุมเอียงของระบบ (System Tilt Angle) เพื่อให้รังสีสะท้อนตกกระทบหน้าแผงได้อย่างสม่ำเสมอและ ตรงจุดที่สุดตามหลักเรขาคณิต โครงงานนี้จึงมุ่งเน้นการสร้าง นวัตกรรมอุปกรณ์จัดการแสงราคาประหยัด โดยนำ สมการทาง คณิตศาสตร์ของ Hollands และ หลักการทางเดินแสง (Ray Tracing) มาใช้เพื่อพิสูจน์หามุมที่เหมาะสมที่สุด ผ่านการ ทดลองด้วย เครื่องจำลองแสงอาทิตย์ (Solar Simulator) เพื่อเพิ่มสมรรถนะทางไฟฟ้าให้กับแผงโซลาร์เซลล์ โดยไม่รวม 2 ผลกระทบด้านความร้อน เพื่อให้ได้ชุดข้อมูลที่แม่นยำ สำหรับการนำไปประยุกต์ใช้ในภาคเกษตรกรรมและ อุตสาหกรรมอื่นๆ 2.วัตถุประสงค์ 2.1.เพื่อพิสูจน์ประสิทธิภาพเชิงแสง (Optical Efficiency) โดยการเปรียบเทียบค่าอัตราส่วนการรวม แสง เชิงเรขาคณิต (CRgeo) กับอัตราส่วนการรวมแสงที่วัดได้จริง (CReff)

2. วิธีดำเนินการ
2.1วัสดุและอุปกรณ์	
	ลำดับ
	รายการอุปกรณ์
	จำนวน

	1
	แผงโซลาร์เซลล์ชนิดโพลี คริสตัลไลน์
	2 แผง

	2
	สติกเกอร์เงินเงา
	2 แผน

	3
	มัลติมิเตอร์
	1 เครื่อง

	4
	เคเบิ้ลไทร์
	4 อัน

	5
	เคเบิ้ลไทร์
	3 ท่อ

	6
	แผ่นฟิวเจอร์บอร์ด
	2 แผ่น

	7
	โคมไฟที่ใส่หลอดไส้แบบใส
	2 หลอด

	8
	องศาโปรแทรกเตอร์
	1 อัน

	9
	หลอด LED
	1 อัน


ตารางที่ 2.1 รายการอุปกรณ์ รายละเอียด พร้อมจำนวน อุปกรณ์
2.2 ขั้นตอนการทดลอง
1. เตรียมวัสดุอุปกรณ์ในการทำฐานวางโซลาร์เซลล์ และ ฐานในการติดสติกเกอร์เงินเงา แบบ VTrough โดยออกแบบให้กระจกทั้งสองด้านสามารถปรับมุมได้อย่างอิสระ ด้วยการตัดท่อ PVC มาทำเป็น โครง และวัดขนาดของโซลาร์เซลล์และระยะพื้นที่ช่องเปิดรับแสง 9 
2. ติดตั้งโคมไฟที่ใส่หลอดไส้แบบใส ขนาด 200 วัตต์วางเหนือแผงโซลาร์เซลล์ที่ระยะห่างคงที่ 9.5 เซนติเมตร เพื่อให้ได้ความเข้มรังสีที่สม่ำเสมอทั่วหน้าแผง
3. วางและเชื่อมต่อแผงโซลาร์เซลล์ โดยที่โซลาร์เซลล์ทำมุมเอียง 14 ถึง 15 องศา 
4. ทดลองโดยไม่ติดตั้งสติกเกอร์เงาก่อน ใช้เพียงแค่โซลาร์เซลล์อย่างเดียวก่อน เพื่อหาค่าที่สนใจ
5. บันทึกค่าของการทดลองที่ใช้เพียงแค่โซลาร์เซลล์ที่ได้จากการทดลอง
6. ทดลองโดยนำสติกเกอร์เงินเงาทั้ง 2 แผ่น มาวางตรงฐานวางและวางโซลาร์เซลล์ไว้ตรงฐาน จากนั้น เปิดโคมไฟ ปรับมุมของตัวสติกเกอร์เงินเงาไปจนกว่าจะเจอมุมที่ทำให้โซลาร์เซลล์ได้ประสิทธิภาพสูงที่สุด โดยที่จะวัดมุมในช่วง 55 60 65 70 75 และวัดค่าด้วยมัลติมิเตอร์ทำการทดลองซ้ำ 3 ถึง 5 ครั้ง 
7. นำข้อมูลของการทดลองทั้งสองแบบมาเปรียบเทียบกัน และนำค่าที่ได้นั้นนำไปพิสูจน์ในสมการว่าสอดคล้องหรือไม่
8. นำชุดทดลองที่ติดสติกเกอร์เงินเงา ไปทดสอบใช้กับแสงอาทิตย์จริง เพื่อหาค่าที่แท้จริงของข้อมูล 
9. ทำการทดลองเหมือนกับตอนที่ทดลองด้วยการใช้โคมไฟ โดยที่ใช้มุมที่ได้จากทดลองด้วยโคมไฟ 
10. ทำการทดลองซ้ำ 3 ถึง 5 ครั้ง จากนั้นนำค่าที่หามาได้นั้น นำมาหาค่าเฉลี่ยและนำไปใช้วิเคราห์ ข้อมูลที่สนใจ 
2.3 สมการที่นนำมาใช้คำนวณ
แผงโซลาร์เซลล์ชนิด โพลีคริสตัลไลน์ ตอบสนองต่อรังสีตรงได้ดี กระแสไฟฟ้าลัดวงจร (Isc) จะแปรผันตรงกับความเข้มแสงที่ได้รับ การใช้กระจกรวมแสงจะทำให้ค่า (Isc) เพิ่มขึ้น อย่างเห็นได้ชัด ค่าเติมเต็ม (Fill Factor, FF) ใช้บ่งบอกคุณภาพทางไฟฟ้าและการสูญเสียพลังงานภายในแผง มีค่า ปกติระหว่าง 0.75-0.85 อัตราส่วนการรวมแสงที่วัดได้จริง (CReff) พิสูจน์ผลจากการทดลองโดยเปรียบเทียบ กระแสไฟฟ้า

ระบบ V-Trough แบบ 2 ด้าน (CVSC) เป็นอุปกรณ์รวมแสงแบบไม่ใช้ภาพ (Non-imaging) ที่ใช้กระจก ราบ 2 บานวางทำมุมเอียงขนาบข้างแผงโซลาร์เซลล์, หลักการคือการ เปลี่ยนทิศทางรังสีดวงอาทิตย์จากพื้นที่รับ 5 แสงที่กว้างกว่าให้สะท้อนลงสู่หน้าแผง โดยอัตราส่วนการรวมแสงเชิงเรขาคณิต (CRgeo): คืออัตราส่วน พื้นที่ช่องเปิดรับแสง (Aperture) ต่อพื้นที่หน้าแผงโซลาร์เซลล์ บอกถึงความสามารถทางทฤษฎีในการขยายพื้นที่ รับแสง


   เมื่อ 	Wap: ความกว้างของช่องเปิดรับแสง 
Wab : ความกว้างของหน้าแผงโซลาร์เซลล์

สมการของ Hollands สำหรับมุมกางวิกฤต: เพื่อให้รังสีสะท้อนตกกระทบหน้าแผงได้อย่างสมบูรณ์ มุมกางกระจก ต้องสัมพันธ์กับความยาวกระจก และความกว้างแผง ดังนี้


   เมื่อ 	L : ความยาวของกระจกสะท้อนแสง 
Wab : ความกว้างของหน้าแผงโซลาร์เซลล์
การคำนวณประสิทธิภาพเชิงแสง ประสิทธิภาพเชิงแสงหาได้จากสัดส่วนของอัตราการรวมแสงที่วัดได้จริงต่ออัตราการรวมแสงทาง เรขาคณิต 


3. ผลการทดลอง
3.1 ผลการทดลองเมื่อใช้ วี-ทรู (V-Trough) กับโคมไฟ
 จากการทดลองหามุมเอียงของกระจก และวัดค่ากระแสไฟฟ้า(Isc)และแรงดันไฟฟ้า(Voc)ออกมาแล้ว ได้ ค่าออกมาดังตาราง

ตารางที่ 4.1.1 แสดงค่ากระแสไฟฟ้า (Isc) และแรงดันไฟฟ้า (Voc) ที่ระดับมุมเอียงของกระจกต่างๆ
จากตารางพบว่า เมื่อเพิ่มมุมเอียงของกระจกจาก 55 องศาเพิ่มขึ้นไปจนถึง 75 องศา จะพบว่ามุมเอียงกระจกที่ 60 องศา มีค่าเฉลี่ยกระแสไฟฟ้ามากที่สุด ซึ่งเฉลี่ยอยู่ที่ 0.039 แอมแปร์ โดยมีค่ากระแสไฟฟ้าเพิ่มขึ้นจากปกติถึง 54 % เมื่อเทียบกับแผงแบบปกติ
3.2 ผลการทดลองเมื่อใช้วี-ทรู (V-Trough)  กับพระอาทิตย์	
จากการทดลองหามุมเอียงของกระจก และวัดค่ากระแสไฟฟ้า(Isc)และแรงดันไฟฟ้า(Voc)ออกมาแล้ว ได้ค่าออกมาดังตาราง

[image: ]ตารางที่ 4.2.1 แสดงค่ากระแสไฟฟ้า (Isc) และแรงดันไฟฟ้า (Voc) ที่วัดได้ของแผงโซลาร์เซลล์ที่ได้ติดตั้ง วี-ทรู (V-Trough)
จากตารางพบว่า มุมเอียงกระจกที่ 60 องศา มีค่าเฉลี่ยกระแสไฟฟ้ามากที่สุด เฉลี่ยอยู่ที่ 0.284 แอมแปร์ ซึ่งตรงกับ มุมเอียงกระจกที่ 60 ที่ทดลองใช้โคมไฟในการทดสอบ สรุปได้ว่ามุม 60 องศานั้นคือมุมที่ได้ประสิทธิภาพมากที่สุดในการผลิตกระแส ของแผงโซลาร์เซลล์ที่ได้ติดตั้ง วี-ทรู (V-Trough)
3.3 อัตราส่วนการรวมแสงเชิงเรขาคณิต
อัตราส่วนการรวมแสงเชิงเรขาคณิตแสดงถึงศักยภาพเชิงโครงสร้างของระบบในการเพิ่มพื้นที่รับแสง โดยคำนวณจาก


ซึ่งขนาดของโซลาร์เซลล์คือ 17.5 x 33 ซม. ทำให้ความกว้างหน้าแผงคือ 17.5 ซม.และ หลังจากใช้มุมเอียงกระจก 60 องศาทำให้สามารถ วัดค่าความกว้างช่องเปิดรับแสงได้ 51 ซม. ทำให้คำนวณค่าออกมาได้ คือ 
3.4 อัตราส่วนการรวมแสงจริง (CReff)
อัตราส่วนการรวมแสงจริงสะท้อนผลที่เกิดขึ้นจากการทดลองจริง โดยคำนวณจาก


ค่าของ สูงสุดที่ได้นั้น ได้จากมุมเอียง 60 องศา โดยค่าของ นั้นจะนำค่าของมุมเอียงกระจกที่ 60 องศา และจะนำต่าเฉลี่ยของข้อมูลมาใช้ในการคำนวณ โดย มีค่า 0.284A และค่าของ  มีค่า 0.258A ทำให้คำนวณค่าออกมาได้สูงสุดอยู่ที่  
3.5 อัตราส่วนการรวมแสงจริง (CReff)
ประสิทธิภาพเชิงแสงใช้ประเมินคุณภาพของการออกแบบและความสามารถในการจัดการทิศทางแสง โดยคำนวณจาก

จากการคำนวณพบว่า แม้ระบบจะมีศักยภาพการรวมแสงตามทฤษฎีสูงถึง 2.91 เท่า แต่ผลที่เกิดขึ้นจริงเพิ่มขึ้นเพียง 1.10 เท่า ที่มุม 60 ที่ให้ค่าเยอะที่สุด ทำให้  เมื่อเปรียบเทียบกับค่าทฤษฎีของระบบ V-Trough ที่รายงานในงานวิจัยทั่วไปซึ่งมักอยู่ในช่วงประมาณ 82–92% พบว่าค่าที่ได้ต่ำกว่ามาตรฐาน แสดงว่าระบบมีการสูญเสียเชิงแสงค่อนข้างมาก กล่าวอีกนัยหนึ่ง พลังงานแสงที่ควรถูกรวมตามทฤษฎีประมาณ 100% ของศักยภาพ กลับถูกถ่ายทอดสู่แผงจริงเพียงประมาณ 38% ขณะที่อีกประมาณ 62% สูญเสียไปในกระบวนการสะท้อนและส่งผ่านแสง
4.6 การวิเคราะห์ความสอดคล้องกับสมการของ Hollands
เพื่อประเมินความถูกต้องเชิงเรขาคณิตของมุมกางกระจกที่ได้จากการทดลอง ได้ดำเนินการแทนค่าลงในสมการของ Hollands ซึ่งเป็นเงื่อนไขของการออกแบบระบบรวมแสงแบบ V-Trough เพื่อให้สามารถสะท้อนรังสีเข้าสู่หน้าแผงได้อย่างสมบูรณ์ สมการมีรูปแบบดังนี้

คำนวณค่าความยาวแผ่นสะท้อน (L) ที่มุมเอียงต่าง ๆ พบว่า เมื่อมุมเอียงเท่ากับ 60° จะได้ค่า L = 51 เซนติเมตร ซึ่งเท่ากับความกว้างช่องเปิดรับแสงพอดี แสดงถึงสภาวะสมดุลเชิงเรขาคณิตตามแบบจำลองทางทฤษฎีอย่างไรก็ตาม เมื่อเปรียบเทียบกับโครงสร้างที่สร้างขึ้นจริง ซึ่งมีความยาวแผ่นสะท้อน 30 เซนติเมตร พบว่าค่าดังกล่าวใกล้เคียงกับค่าที่คำนวณได้ที่มุมประมาณ 70° (L = 30.41 เซนติเมตร) มากที่สุด ผลดังกล่าวสะท้อนให้เห็นว่า แม้ผลการทดลองด้านกระแสไฟฟ้าจะให้ค่ามุมเหมาะสมที่สุดที่ 60° แต่โครงสร้างทางกายภาพของอุปกรณ์จริงมีสัดส่วนเชิงเรขาคณิตที่สอดคล้องกับมุมประมาณ 70° ตามสมการของ Hollands ความแตกต่างนี้อธิบายได้ว่า การที่ความยาวแผ่นสะท้อนสั้นกว่าค่าทฤษฎีที่มุม 60° ทำให้พื้นที่สะท้อนแสงไม่ครอบคลุมตามเงื่อนไขทางเรขาคณิต ส่งผลให้ศักยภาพการรวมแสงลดลง และเป็นหนึ่งในสาเหตุที่ทำให้ค่าประสิทธิภาพเชิงแสง (OE) ต่ำกว่าค่าทฤษฎี
4. สรุปและอภิปรายผล
	4.1 อภิปรายผลการทดลอง
	หลังจากการคำนวณค่าความยาวแผ่นสะท้อน (L) ที่มุมเอียงต่าง ๆ พบว่า เมื่อมุมเอียงเท่ากับ 60° จะได้ค่า L = 51 เซนติเมตร ซึ่งเท่ากับความกว้างช่องเปิดรับแสงพอดี เมื่อเปรียบเทียบกับโครงสร้างที่สร้างขึ้นจริง ซึ่งมีความยาว แผ่นสะท้อน 30 เซนติเมตร พบว่าค่าดังกล่าวใกล้เคียงกับค่าที่คำนวณได้ที่มุมประมาณ 70° (L = 30.41 เซนติเมตร) มากที่สุด ทำให้เห็นว่าแม้ผลการทดลองด้านกระแสไฟฟ้าจะให้ค่ามุมเหมาะสมที่สุดที่ 60° แต่ โครงสร้างทางกายภาพของอุปกรณ์จริงมีสัดส่วนเชิงเรขาคณิตที่สอดคล้องกับมุมประมาณ 70° ตามสมการของ Hollands การที่ความยาวแผ่นสะท้อนสั้นกว่าค่าทฤษฎีที่มุม 60° ทำให้พื้นที่สะท้อนแสงไม่ครอบคลุม ส่งผลให้ ศักยภาพการรวมแสงลดลง จากการคำนวณตามสมการของ Hollands เมื่อกำหนดมุมเอียง 60° พบว่าความยาว แผ่นสะท้อนตามทฤษฎีควรมีค่า 51 เซนติเมตร ขณะที่ระบบที่สร้างขึ้นมีความยาวเพียง 30 เซนติเมตร คิดเป็น ความคลาดเคลื่อน 41.2% ความแตกต่างดังกล่าวส่งผลให้แสงสะท้อนบางส่วนไม่สามารถเข้าสู่แผงโซลาร์เซลล์ได้ เต็มที่ ซึ่งเป็นปัจจัยสำคัญที่ทำให้ค่าประสิทธิภาพเชิงแสงต่ำกว่าทฤษฎี	
4.2 สรุปผลการทดลอง
ผลการทดลองพบว่า มุมเอียง 60 องศา ให้ประสิทธิภาพดีที่สุด โดยค่ากระแสลัดวงจร (Isc) เพิ่มจาก 0.258 A (ไม่มีแผ่นสะท้อน) เป็น 0.284 A (มีแผ่นสะท้อน) หรือเพิ่มขึ้นประมาณ 10% ส่งผลให้ค่า CReff = 1.10
อย่างไรก็ตาม เมื่อเปรียบเทียบกับค่า CRgeo = 2.91 ซึ่งเป็นศักยภาพการรวมแสงตามทฤษฎี พบว่าระบบสามารถใช้ศักยภาพดังกล่าวได้เพียง 37.8% (OE = 0.378) แสดงว่ายังมีการสูญเสียแสงภายในระบบค่อนข้างมาก สาเหตุสำคัญคือ ความยาวแผ่นสะท้อนที่ใช้จริง (30 ซม.) สั้นกว่าค่าที่ทฤษฎี Hollands กำหนดสำหรับมุม 60° (51 ซม.) ทำให้เกิดความคลาดเคลื่อนประมาณ 41.2% ส่งผลให้แสงสะท้อนบางส่วนไม่ตกกระทบบนแผงโซลาร์เซลล์ทั้งหมด จึงทำให้ประสิทธิภาพการรวมแสงจริงต่ำกว่าค่าที่ทฤษฎีคาดการณ์ไว้

ข้อเสนอแนะ
1. เพิ่มความยาวแผ่นสะท้อนให้สอดคล้องกับแบบจำลอง Hollands ปรับความยาวแผ่นสะท้อนจาก 30 ซม. ให้ใกล้เคียงกับค่าทฤษฎีที่ 51 ซม. เพื่อให้รังสีอาทิตย์สะท้อนเข้าสู่พื้นผิวแผงได้เต็มพื้นที่และลดการสูญเสียพลังงานออกนอกระบบ
2. เลือกใช้วัสดุสะท้อนแสงที่มีคุณภาพสูง ใช้วัสดุที่มีค่าการสะท้อนสูงและผิวเรียบสม่ำเสมอ เพื่อลดการกระจายตัวของแสงและลดการสูญเสียที่เกิดจากการสะท้อนหลายครั้งภายในระบบ
3. พัฒนากลไกปรับมุมเอียงให้มีความละเอียดและแม่นยำ ความคลาดเคลื่อนเชิงมุมแม้เพียงเล็กน้อยส่งผลต่อทิศทางรังสีสะท้อนและประสิทธิภาพโดยรวมได้อย่างชัดเจน จึงควรพัฒนาระบบการปรับมุมให้ควบคุมได้แม่นยำยิ่งขึ้น

เอกสารอ้างอิง
Alnajideen, M., & Gao, M. (2022). A new configuration of V-trough concentrator for achieving improved concentration ratio of >3.0x. Solar Energy Materials and Solar Cells, 245, 111877. https://doi.org/10.1016/j.solmat.2022.111877
Chua, Y. L., Sheng, N. Y. R., Tay, T. T., & Koh, Y. Y. (2018). Performance evaluation of a V-trough solar concentrator photovoltaic system. AIP Conference Proceedings, 2030(1), 020001. https://doi.org/10.1063/1.5066643
Laurensia, M., & Halim, L. (2024). Optimizing solar panel efficiency utilizing reflectors and water treatment techniques. Journal of Energy Systems, 8(2), 116–129. https://doi.org/10.30521/jes.1352390
Pardellas, A., Fortuny-Ayuso, P., Bayón, L., & Barbón, A. (2023). A new two-foci V-trough concentrator for small-scale linear Fresnel reflectors. Energies, 16(4), 1597. https://doi.org/10.3390/en16041597
Utomo, B., Darkwa, J., Du, D., & Worall, M. (2025). Solar photovoltaic cooling and power enhancement systems: A review. Renewable and Sustainable Energy Reviews, 216, 115644. https://doi.org/10.1016/j.rser.2025.115644
ศิษฏ์พริษฐ์ พลตื้อ. (2563). การประมาณรังสีดวงอาทิตย์ในระนาบเอียงและมุมเอียงที่เหมาะสมของแผ่นรับรังสีดวงอาทิตย์ในประเทศไทย [วิทยานิพนธ์ปริญญามหาบัณฑิต, มหาวิทยาลัยธรรมศาสตร์].



image4.emf
ครั้งที่ 1 ครั้งที่ 2 ครั้งที่ 3

55 0.032A / 9.67V 0.032A / 9.69V 0.031A / 9.68V 0.031A 9.68V เพิ่มขึ้น 24% ไม่เปลี่ยนแปลง

60 0.038A / 9.69V 0.040A / 9.69V 0.039A / 9.68V 0.039A 9.68V เพิ่มขึ้น 56%(สูงสุด) ไม่เปลี่ยนแปลง

65 0.035A / 9.67V 0.036A / 9.67V 0.034A / 9.68V 0.035A 9.67V เพิ่มขึ้น 40% ลดลงประมาน 0.1%

70 0.035A / 9.68V 0.036A / 9.69V 0.033A / 9.68V 0.034A 9.68V เพิ่มขึ้น 36% ไม่เปลี่ยนแปลง

75 0.033A / 9.66V 0.031A / 9.66V 0.033A / 9.65V 0.032A 9.66V เพิ่มขึ้น 28% ลดลงประมาน 0.21%

เปอร์เซ็นต์การเปลี่ยนแปลง

ของ(Voc(V))

มุมกระจก(   )

 (Isc(A)/Voc(V))

ค่าเฉลี่ย(Isc(A)) ค่าเฉลี่ย(Voc(V))

เปอร์เซ็นต์การเปลี่ยนแปลง

ของ(Isc(A))

ครั้งที่ 1 ครั้งที่ 2 ครั้งที่ 3

55 0.262A / 10.38V 0.263A / 10.38V 0.265A / 10.39V 0.263A 10.38V เพิ่มขึ้น

 

1.94% ไม่เปลี่ยนแปลง

60 0.284A / 10.39V 0.283A / 10.38V 0.286A / 10.40V 0.284A 10.39V เพิ่มขึ้น

 

10.08%(สูงสุด) เพิ่มขึ้น 0.1%

65 0.266A / 10.37V 0.265A / 10.36V 0.266A / 10.38V 0.266A 10.37V เพิ่มขึ้น

 

3.10% ลดลง 0.1%

70 0.259A / 10.38V 0.258A / 10.36V 0.257A / 10.36V 0.257A 10.36V ลดลง 0.39% ลดลง 0.19%

75 0.245A / 10.35V 0.246A / 10.35V 0.245A / 10.34V 0.245A 10.35V ลดลง 5.04% ลดลง 0.29%

มุมกระจก(   )

 (Isc(A)/Voc(V))

ค่าเฉลี่ย(Isc(A)) ค่าเฉลี่ย(Voc(V))

เปอร์เซ็นต์การเปลี่ยนแปลง

ของ(Isc(A))

เปอร์เซ็นต์การเปลี่ยนแปลงของ

(Voc(V))

